Լեռնապար

Լեռնապար, գյուղ Հայաստանի Արագածոտնի մարզում։ 

 Անուն 
Լեռնապար է վերանվանվել 1978 թվականին«Հայաստանի և հարակից շրջանների տեղանունների բառարան», հտ 5, էջ 227։ Նախկինում ունեցել է Փամբ Հայկական:

 Աշխարհագրություն 
Գյուղը տեղադրված է Փամբակի լեռնաշղթայի հարավային լանջին՝ կանաչապատ հարթավայրում: Ծովի մակարդակից բարձր է 2140 մ։ 

Մարզկենտրոն Աշտարակ քաղաքից հեռու է 57 կմ դեպի հյուսիս-արևմուտք: 

 Կլիմա 
Կլիման բարեխառն լեռնային է։ Ձմեռները տևական են, ցուրտ, հաստատուն ձնածածկույթով։ Ամառները տաք են, համեմատաբար խոնավ։ Հուլիսյան միջին ջերմաստիճանը տատանվում է 16-18-ի սահմաններում, հունվարյանը՝ -6, -8-ի սահմաններում։ Մթնոլորտային տարեկան տեղումների քանակը 450-600 մմ։

 Պատմություն 
Լեռնապարի ներկայիս բնակիչների նախնիները գյուղում են վերաբնակվել 1829-1830 թվականներին պատմական Տուրուբերան նահանգիցՆ. Ավագյան, «Ապարանի և Արագածի շրջանների ժողովրդական տարազը XIX դարի վերջին և XX դարի սկզբին», «Պատմա-բանասիրական հանդես», 1975 թվական::

 Պատմամշակութային հուշարձաններ 

Լեռնապար գյուղի տարածքում կան մի շարք հուշարձաններ, որոնք ներառված են պետության կողմից պաշտպանվող հուշարձանների ցանկումՀայաստանի Հանրապետության կառավարության որոշում Արագածոտնի մարզի պատմության և մշակույթի անշարժ հուշարձանների պետական ցուցակը հաստատելու մասին, 29 մայիսի 2002 թվականի N 628 քաղ. Երևան: 

Գյուղից 1,3 կմ դեպի հարավ-արևելք՝ Լեռնապար - Ծիլքար ավտոճանապարհից աջ, գտնվում է մ.թ.ա. 2-ից 1-ին հազարամյակներով թվագրվող «Բերդի լանջ» անունով հայտնի ամրոցը: Գյուղից 1 կմ հարավ-արևելք գտնվում է մ.թ.ա. 2-ից 1-ին հազարամյակով թվագրվող դամբարանադաշտ:

Գյուղի հյուսիսային մասում է գտնվում 1866 թվականին կառուցված և ներկայում կիսավեր եկեղեցի: Վերջինի շուրջ տարածված է 18-ից 20-րդ դարերի գերեզմանոց: Եկեղեցու հյուսիսային ավանդատան պատին՝ լուսամուտի մոտ ագուցված է վաղ միջնադարով թվագրվող խաչքար:

2011 թվականին Հայ առաքելական եկեղեցու կաթողիկոս Գարեգին Բ-ի օրհնությամբ բացվել է նորակառույց Սուրբ Խաչ մատուռը«Նախանձախնդիր Հայրապետը», Էջմիածին։ Պաշտօնական ամսագիր Ամենայն Հայոց Կաթողիկոսութեան Մայր Աթոռոյ Սրբոյ Էջմիածնի, հրատարակիչ Մայր Աթոռ Սուրբ Էջմիածին, 2011 թվական::

 Բնակչություն 
Համայնքի բնակչությունը կազմում է 634 մարդ։ Սեռային կազմում կանայք և տղամարդիկ ունեն նույն համամասնությունը՝ կազմելով 50-ական տոկոս։ Ունի դպրոց, գրադարան, բուժկետ, համայնքային կենտրոն, կապի հանգույց։ Լեռնապարի ազգաբնակչության փոփոխությունը.

 Տնտեսություն 
Գյուղն ունի 127 տնտեսություն։
Համայնքի տնտեսության հիմնական ուղղությունը գյուղատնտեսությունն է։ Գյուղատնտեսական հողահանդակների հիմնական մասը ծառայում է որպես վարելահողեր և խոտհարքեր։ Գյուղացիները զբաղվում են բանջարաբոստանային, հացահատիկային, կերային կուլտուրաների մշակությամբ։ Գյուղատնտեսական համախառն բերքի մեծ մասը բաժին է հասնում անասնաբուծությանը։ Գյուղում զբաղվում են խոշոր և մանր եղջերավոր անասնաբուծությամբ։

 Գյուղի տեսարաններ և տեսարժան վայրեր 
800px|կենտրոն|մինի|Լեռնապարի եկեղեցին (1866)

800px|կենտրոն|մինի|Փամբի լեռնանցքը Մենակսարի գագաթից

 Ծանոթագրություններ 

 Աղբյուր 
 Արագածոտնի մարզպետարան 

Կատեգորիա:Արագածոտնի մարզի գյուղեր